ΓΡΑΠΤΗ ΕΡΩΤΗΣΗ E-1828/99

υποβολή: Anna Karamanou (PSE) προς την Επιτροπή

(13 Οκτωβρίου 1999)

Θέμα: Το κάπνισμα ως αιτία νοσηρότητας στον κόσμο και η πολιτική της Ευρωπαϊκής Ένωσης

Πέραν της πρόκλησης καρκίνου, θανατηφόρων καρδιαγγειακών παθήσεων και πλείστων άλλων ασθενειών, το κάπνισμα ενοχοποιείται τώρα και για την ανδρική σεξουαλική ανικανότητα, σύμφωνα με έρευνες της Βρετανικής Ιατρικής Εταιρίας (ΒΜΑ), σε καπνιστές 21 έως 75 ετών. Παράλληλα, έρευνα της Ιατρικής Σχολής Αθηνών αποκαλύπτει ότι οι φοιτητές της Ιατρικής αγνοούν τις βλαβερές συνέπειες του καπνίσματος και ένας στους δύο καπνίζει συστηματικά. Αξίζει να σημειωθεί ότι μόνο στην Ελλάδα οι νέοι καπνιστές αυξάνονται κατά περίπου 50.000 ετησίως. Σε επίπεδο Ευρωπαϊκής Ένωσης, όσα δαπανώνται ετησίως για ενημερωτικές εκστρατείες κατά του καπνίσματος, ξοδεύονται σε μία μόνο ημέρα από τις καπνοβιομηχανίες για τη διαφημιστική προώθηση των προϊόντων τους.

Ερωτάται η Ευρωπαϊκή Επιτροπή. Με ποιό τρόπο παρεμβαίνει, τί κονδύλια διαθέτει και ποιά πολιτική προωθεί, προκειμένου να αντιμετωπιστεί η πρώτη δυνάμενη να καταπολεμηθεί αιτία νοσηρότητας και να προστατευτεί ηγεία των ευρωπαίων πολιτών και ιδιαίτερα των νέων;

Απάντηση του κ. Byrne εξ ονόματος της Επιτροπής

(24 Νοεμβρίου 1999)

Τον Δεκέμβριο του 1996 η Επιτροπή δημοσίευσε ανακοίνωση(1) για να συμβάλει ώστε να πραγματοποιηθεί η εξέταση των εφαρμοζόμενων και μελλοντικών στρατηγικών καταπολέμησης του καπνίσματος, τόσο σε επίπεδο Κοινότητας όσο και σε επίπεδο κράτους μέλους, με στόχο να μειωθεί ο αντίκτυπος του καπνίσματος στη δημόσιαγεία στην Ευρώπη. Τον Σεπτέμβριο του 1999 η Επιτροπή δημοσίευσε έκθεση(2) σχετικά με τις ενέργειες που ανάλαβε η Επιτροπή σε κοινοτικό επίπεδο μετά τη δημοσίευση της ανακοίνωσής της του 1996.

Σε ό,τι αφορά ειδικότερα τη δράση της Επιτροπής για τη χρηματοδότηση σχεδίων καταπολέμησης του καπνίσματος, αυτή αποτελείται από δύο μεγάλα κεφάλαια:

1. Στο πλαίσιο της απόφασης 646/96/CE του Κοινοβουλίου και του Συμβουλίου της 29ης Μαρτίου 1996 για τον ορισμό σχεδίου δράσης για την καταπολέμηση του καρκίνου στο πλαίσιο της δράσης στον τομέα της δημόσιαςγείας (1996-2000)(3) που αφορά το τρίτο σχέδιο δράσης για την καταπολέμηση του καρκίνου, η Επιτροπή χρηματοδοτεί κυρίως δύο μεγάλα δίκτυα πρόληψης : το πρώτο, γενικό, είναι το Ευρωπαϊκό Δίκτυο για την πρόληψη του καπνίσματος,(4) το δεύτερο, που επικεντρώνεται στους νέους, είναι το Ευρωπαϊκό Δίκτυο για τους νέους και το κάπνισμα(5). Αυτά τα δύο δίκτυα συντονίζουν σχέδια πρόληψης ευρωπαϊκής κλίμακας. Το 1998 το ποσό των επιδοτήσεων ήταν της τάξης των 2 M, το 1999 θα είναι μεγαλύτερο από 3 M. Υπενθυμίζεται ότι για ολόκληρο το πρόγραμμα διατίθεται το 1999 προϋπολογισμός ύψους 14 M.

2. Δημιουργήθηκε ευρωπαϊκό ταμείο για την έρευνα σχετικά με το κάπνισμα βάσει του κανονισμού (ΕΟΚ) 2075/92 του Συμβουλίου της 30 Μαρτίου 1992 σχετικά με την κοινή οργάνωση της αγοράς του ακατέργαστου καπνού(6) που τροποποιήθηκε για τελευταία φορά με τον κανονισμό (ΕΚ) 1636/98(7). Στο πλαίσιο αυτού του ταμείου η Επιτροπή χρηματοδοτεί, μεταξύ άλλων, σχέδια σχετικά τους κινδύνους του καπνίσματος για τηνγεία. Η πλειονότητα τωνποστηριζόμενων σχεδίων αφορά πρωτοβουλίες που απευθύνονται στους νέους. Το κεφάλαιο αυτού του ταμείου, που χρηματοδοτήθηκε από παρακράτηση ίση με το 1 % της επιδότησης του παραγωγού, διπλασιάστηκε ύστερα από τη συγκομιδή του 1999.

Σε ό,τι αφορά τη διαφήμιση των προϊόντων καπνού, πρέπει να επισημανθεί ότι απαγορεύτηκε η τηλεοπτική διαφήμισή τους με την οδηγία 89/552/ΕΟΚ του Συμβουλίου της 3ης Οκτωβρίου 1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(8). Εξάλλου οι άλλες μορφές διαφήμισης και χορηγίας ρυθμίζονται με την οδηγία 98/43/ΕΚ του Ευρωπαϊκού Κοινοβουλίου και του Συμβουλίου της 6ης Ιουλίου 1998 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγίαπέρ των προϊόντων καπνού(9).

(1) COM(96)609 τελικό.

(2) COM(1999)407 τελικό.

(3) ΕΕ L 95 της 16.4.1996.

(4) Ευρωπαϊκό Δίκτυο για την πρόληψη του καπνίσματος European Network for Smoking Prevention (ENSP) rue de Pascale, 48 1040 Bruxelles, Belgium.

(5) Ευρωπαϊκό Δίκτυο για τους νέους και το κάπνισμα European Network on Young People and Tobacco (ENYPAT) National Public Health Institute (KTL), Department of Epidemiology and Health Promotion, Mannerheimintie 166, 00300 Helsinki, Finland.

(6) ΕΕ L 215 της 30.7.1992.

(7) ΕΕ L 210 της 28.7.1998.

(8) ΕΕ L 298 της 17.10.1989.

(9) ΕΕ L 213 της 30.7.1998.